**יואב שדמה** (נולד ב-16 בדצמבר 1959) הוא טכנאי סאונד, מפיק מוזיקלי ואיש עסקים ישראלי.

ביוגרפיה
--------

שדמה נולד בשנת 1959 בעפולה והוא הצעיר מבין שלושה אחים. גדל במושב השיתופי מולדת בעמק יזרעאל אליו עברו הוריו בלה וצבי שדמה מקיבוץ גינוסר בשנת 1957.

בצבא שירת בסיירת גולני ולאחר מכן כקצין בעורב גולני, ובהמשך מונה למפקד היחידה בשנת 1981. לאחר שחרורו מהצבא בסוף שנת 1981 עבר לתל אביב והחל לעבוד באולפני טריטון.

שדמה היה טכנאי בית בטריטון. פרויקט מיקסים ראשון היה אלבומה השני של להקת הקליק עם השיר "אל תדליקו לי נר" שהיה שיר השנה ב-1983. כמו כן הקליט את השיר "ילד השדה" של גדעון כפן שהפך מיד ללהיט רדיו וחודש 20 שנים מאוחר יותר בסדרת הילדים אליפים. שדמה גם הקליט את פנינה רוזנבלום עם השיר "תמיד אשה" אותו הפיק וניגן בכל הכלים דני רובס.

בשנת 1984 עבר לעבוד מחוץ לישראל. שנת 1987 חזר והיה טכנאי/מפיק בפרויקטים עבור יוסי בנאי, מיקי גבריאלוב, מאיר אריאל ודני סנדרסון. לאחר מכן היה מעורב בפרויקטים שהפכו ללהיטים ונחשבו לפורצי דרך עם ועבור מאיר בנאי, כוורת, מיקי גבריאלוב והקליק. שדמה הפיק עם איגי דיין את אלבום הסולו הראשון של איגי ולאחר מכן הפיק את ההופעות הראשונות של זקני צפת והקליט את אלבומם השני והמצליח בשנת 1995 הכולל את השיר "שישי שבת". באותה שנה הקליט את אלבום הבכורה של המכשפות עם שירים שהפכו נכס צאן ברזל כמו "עד העונג הבא". הוא הצטרף לצוות ההפקה לכל אלבומי הלהקה עד מותה של ענבל פרלמוטר בתאונת דרכים. שדמה גם הפיק ועשה מיקסים לאלבום הקלטות אחרונות שיצא לאחר מותה. תוך כדי הקליט או מיקסס שדמה את תחילת עידן ההיפ הופ הישראלי עם פרויקטים עבור אדמו"ר, שב"ק ס', הפיק את איז הופ ועבד בצמוד למפיק יוסי פיין. באותן שנים הפיק שירים של מאיר אריאל – נרקומן ציבור, דורי בן זאב – לאה והקליט עם יוסי אלפנט פרויקטים לורד קלפטר, דניאל, ליליה ועוד. שדמה אף הפיק את אלבומו היחיד של אלפנט שנפטר טרם הושלמה מלאכת ההקלטה. שדמה קיבץ נגנים והשלים את הקלטת האלבום מספר חודשים מאוחר יותר.

בנוסף, שדמה עבד על פסקולים לסרטים ישראליים וביניהם: שבע ברכות, מישהו לרוץ איתו, ללכת על המים, החיים על פי אגפא, השוטר, שנת אפס, הבועה, עץ לימון, ברוריה, הדירה ועוד.

פעילות חינוכית
--------------

יואב שדמה היה חלק ממיצוב החינוך המקצועי לסאונד בישראל. בשנים 1997–2004 הקים והיה מנהל-שותף בבית הספר לסאונד של הצוללת הצהובה בירושלים בניהולו של אצ'ה בר ובשיתוף הקרן לירושלים מיסודו של טדי קולק. בשנים 2001–2009 היה בצוות ההקמה של מחלקת הסאונד וההפקה בבית הספר רימון, בשנים 2003–2010 היה שותף בצוות ההקמה והלימוד של מגמת סאונד במכללת כנרת.

חיים אישיים
-----------

שדמה נשוי ואב לשלושה ילדים.

דיסקוגרפיה
----------

* הקליק – עולם צפוף
* מאיר בנאי – הצבעים משתנים
* דני סנדרסון – קופץ לשניה
* זקני צפת – זקני צפת
* זקני צפת – תן לי שלאגר 1+2
* המכשפות – עד העונג הבא
* יוסי אלפנט – אלפנט
* שלומי שבן – עיר
* רונה קינן – שירים ליואל
* עברי לידר – זה לא אותו דבר
* יוני בלוך – אולי זה אני
* הקליק – אני לא בפסקול
* שב"ק ס' – 20.2.98 חי בקריות
* אהוד בנאי – קרוב
* יוסי בנאי – יוסי בנאי
* זאב טנא – חתול שחור
* מאיר אריאל – ירוקות
* גידי גוב – בקצה ההר
* המכשפות – מתכסות
* חוה אלברשטיין – יונת האהבה
* דני סנדרסון – בלאק אנד וויט
* מיקי גבריאלוב – מיקי גבריאלוב
* שלמה גרוניך – שלומי גרוניך ומקהלת שבא
* איגי דיין – משהו ממך
* אדמו"ר – חומוס מטמטם
* רן דנקר ועילי בוטנר – שווים
* איז הופ – איז הופ
* חוה אלברשטיין – בהופעה חיה
* ענבל פרלמוטר – הקלטות אחרונות
* שולי רנד – הופעה בקיסריה
* שילה פרבר – מתוק שחור
* היונים – אז היה אז
* גליקריה – עצב מתוק
* יענקלה רוטבליט – מכתבים מבית רביעי
* אוסף נענע – מספר אחת
* ורד קלפטר – ולגמרי לא שווים
* אילן וירצברג – כל זמן שאתה מנגן
* אמיר דדון – אמיר דדון
* אור כשדים – לב פגיון
* רונן בן טל – דורך במקום מזנק לרחוק
* חוה אלברשטיין – ילדת טבע
* חוה אלברשטיין - בוא המורה
* חוה אלברשטיין - סרנדה
* דנה אינטרנשיונל – הכל זה לטובה
* גידי גוב – תראו מה מצאתי

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **שם** |
| ויקישיתוף תמונות ומדיה בוויקישיתוף: **שם** |

* יואב שדמה, במסד הנתונים הקולנועיים IMDb (באנגלית)
* יואב שדמה באתר discogs
* אתר אולפן ההקלטות של יואב שדמה
* יואב שדמה בפודקאסט "מדברים סאונד"
* יואב שדמה בפודקאסט "מאחורי הקלעים"

הערות שוליים
------------

1. 1 2 3  בלה וצבי שדמה, **אשר קרה לנו**, קיבוץ יזרעאל: מהות - מרכז הנצחה ותיעוד, 2011
2. ↑  ארכיאולוג הדאטה, באתר מכללת ספיר
3. ↑  אסף נבו, מפלצות התהילה, גרסת המקור, באתר מאקו, ‏08/11/10
4. ↑  יואב שדמה, במסד הנתונים הקולנועיים IMDb
5. ↑  תמר רותם, אצ'ה בר, מנהל הצוללת הצהובה, מונה למנהל התרבות בקרן לירושלים, באתר הארץ, ‏19 באוקטובר 2014
6. ↑  דיסקוגרפיה של יואב שדמה באתר discogs, באתר discogs
7. ↑  ערן ויץ, ערן ויץ - דיסקוגרפיה/פסקולים - חוה אלברשטיין ״ ילדת טבע״, באתר ערן ויץ
8. ↑  יואב קוטנר, תופעת טבע, באתר ישראל היום, ‏8/1/2017
9. ↑  סטלי סולומונוב, חוה אלברשטיין: "אני עדיין זמרת עם", באתר ynet, ‏11 בפברואר 2015
10. ↑  עמי פרידמן, הקסם החדש של גידי גוב זה בדיוק מה שהיינו צריכים עכשיו, באתר ישראל היום, 12 ביולי 2023